Public procurement notice: Contract Notice
Published: 2023-10-27
Buyer: Digitális Kormányzati Ügynökség Zártkörűen Működő Részvénytársaság
Country: HU
Contract type: Services
Procedure: Open procedure
CPV classification: 72268000: Software supply services
Estimated value: 7670000000 HUF
Submission deadline: 2023-11-24
Award criteria: Lowest price

Technical requirements: Központosított közbeszerzési keretmegállapodás (továbbiakban: KM) kötése a kormányzati informatikai beszerzések központosított közbeszerzési rendszeréről szóló 301/2018 (XII.27.) Korm.rendelet (továbbiakban: DKÜ Kr.) hatálya alá tartozó, illetve a központosított közbeszerzési eljáráshoz önként csatlakozó szervezeteknél meglévő „Forrás gazdálkodási rendszer” használatához szükséges szolgáltatások beszerzése” (rövid név: KGR23) tárgyában.
Az eljárás tárgya szerinti 1 db ellátási csomag tételes árlistáját a műszaki leírás szerinti 22 db ártáblázat sor képezi.
A KM megkötését követően megvalósításra kerülő egyedi beszerzések konkrét mennyisége és - a KM részét képező elemekből összeállított - konkrét tárgya a KM megkötését követően, a verseny újranyitás vagy közvetlen megrendelés során kerül meghatározásra a 2015. évi CXLIII. törvény (továbbiakban: Kbt.) 105. § (2) bek. b) pontja alapján.
1. „Forrás gazdálkodási rendszer” használatához szükséges szolgáltatások teljesítése tárgyban 1 db ellátási csomag, a műszaki leírásban előírtak és az ajánlatkérő (továbbiakban: AK) által rendelkezésre bocsátott közbeszerzési dokumentumok (s annak részét képező .XLSX fájl) szerint (keretösszeg: nettó 5 900 000 000 Ft).
Forrás gazdálkodási rendszer használatához szükséges bevezetési, terméktámogatási és egyéb szolgáltatások beszerzése. Egyéb szolgáltatások: szakértői, oktatási, adatbeviteli és egyéb szolgáltatások, a támogatási szolgáltatások: jogszabálykövetés, Helpdesk, alkalmazás üzemeltetés.
A Kbt. 3. § 18. pontja szerinti értelmező rendelkezéssel összhangban a mennyiség a KM megkötésére irányuló jelen eljárásban a keretösszeggel jellemezhető. (A KM megkötését követően megvalósításra kerülő egyedi beszerzések konkrét mennyisége a verseny újranyitások vagy közvetlen megrendelések során kerül meghatározásra.)
Valamennyi árlista sorra kötelező az ajánlattétel. Ajánlatkérő felhívja a figyelmet arra, hogy a tételes árlistában szereplő szolgáltatások ellenértéke egyetlen tétel esetében sem lehet 0 (nulla) Ft, tekintettel arra, hogy a Kbt. 3. § 24. pontja alapján jelen közbeszerzési eljárás eredményeképpen megkötendő közbeszerzési szerződés visszterhes szerződés.
2. A részekre történő ajánlattétel biztosítása nem lehetséges, tekintettel arra, hogy az Érintett Szervezeteknél rendelkezésre álló szolgáltatások és az ezekkel közvetlenül összefüggő felhasználói igények sokféle kombinációja nem teszi lehetővé a szolgáltatások megbontását, továbbá az a központosított közbeszerzés szállítója által működtetendő ügyfélkiszolgálási modell szempontjából gazdaságilag is ésszerűtlen lenne. Továbbá a rendszer egységes és a kapcsolódó támogatási és egyéb szolgáltatási igények összefüggőek ezek megbontása a központosított közbeszerzés szállítója által működtetendő ügyfélkiszolgálási modell szempontjából gazdaságilag is és műszakilag is észszerűtlen lenne.
3. Az eljárás több AT-vel történő KM megkötésére irányul. [Kbt.104.§ (3)] Az egyedi szerződések megkötésére a Kbt.105.§ (2) bek.b) pontja szerint kerülhet sor.
4. AK alkalmazza a Kbt.81. § (5) bekezdését. A Kbt. 81. § (5) bek. alapján AK az ajánlatok bírálatát - az egységes európai közbeszerzési dokumentumban (továbbiakban: EEKD) foglalt nyilatkozat alapján - az ajánlatok értékelését követően végzi el. AK a legkedvezőbb és az azt követő további 2 legkedvezőbb ajánlatot benyújtó AT vonatkozásában végzi el a bírálatot.
5. Értékelési szempont(ok) a keretmegállapodás megkötésére irányuló eljárásban: Kbt. 76. § (2) bekezdés a) pontja (legalacsonyabb ár) a teljes terméklistára (képzett összesen ár).
Értékelési szempont(ok) az adott közbeszerzés tekintetében: Kbt. 76. § (2) bekezdés a) pontja (legalacsonyabb ár) a „kosárra”. Indokolás: Ajánlatkérő a Közbeszerzési dokumentumokban konkrétan meghatározta valamennyi termék valamennyi releváns minőségi és műszaki paraméterét, ennek megfelelően Ajánlatkérő igényeinek csak ezen követelmények szerinti eszközök felelnek meg - különös tekintettel arra, hogy meglévő szoftverlicencek használatához szükséges komplex szolgáltatások beszerzése az eljárás tárgya -, így a gazdaságilag legelőnyösebb ajánlat kiválasztását a műszaki dokumentumokban foglaltakon túl további minőségi jellemzők nem, csak a legalacsonyabb ár értékelése szolgálja.
Az összehasonlítás alapját az AT által a 22 darab szolgáltatássorra megajánlott ÁFA nélkül számított összesített ajánlati ár képezi.
6. AK a Kbt.75.§ (6) bek. alapján megadja, hogy az eljárásban alkalmazza a Kbt.75.§(2) bek.e) pontját. Továbbá Ajánlatkérő az eljárást a Kbt. 104. § (5) bekezdésében foglaltak alapján eredménytelennek nyilvánítja, amennyiben csak egy érvényes ajánlatot nyújtottak be.
7. A keretmegállapodás alapján verseny újranyitásával megvalósuló beszerzés a Kbt. 53. § (5)-(6) bek. szerinti feltételes közbeszerzésként is történhet, ez esetben az Érintett Szervezet köteles a verseny újranyitás ajánlattételi felhívásában ismertetni a Kbt. 53. § (5)-(6) bek. valamint adott esetben a Kbt. 135. § (12) bek. szerinti körülményt.

Eligibility requirements: Az eljárásban nem lehet AT, alvállalkozó és nem vehet részt az alkalmasság igazolásában olyan gazdasági szereplő, akivel szemben a Kbt.62. § (1)-(2) bekezdéseiben meghatározott kizáró okok bármelyike fennáll. Öntisztázás: a Kbt.64.§(1)-(2) bek. alapján A Kbt. 74.§(1) b) értelmében az AK-nek ki kell zárnia az eljárásból azt az AT-t, alvállalkozót vagy az alkalmasság igazolásában részt vevő szervezetet, aki vagy amely részéről a kizáró ok az eljárás során következett be. Előzetes igazolási mód (ajánlatban benyújtandó): A kizáró okok fenn nem állását a 321/2015.(X. 30.) Korm. rendelet (továbbiakban: Kr.) 1-4.§ rendelkezései szerint kell igazolni. Az AT és az alkalmasság igazolásában részt vevő gazdasági szereplő a Kr. 4. § (1) bekezdése alapján, az EEKD kitöltésével köteles előzetesen igazolni, hogy nem tartozik a Kbt.62.§ (1)-(2) bekezdésének hatálya alá. A Kr. 3.§ (3),(5) bekezdései alapján az alkalmasság igazolásában résztvevő szervezetek és a közös AT-k vonatkozásában, a nevükben eljárni jogosult képviselő külön-külön tölti ki az EEKD űrlapot az EKR rendszerben. A Kr. 2. § (3) bekezdés a) pontjára tekintettel az EEKD űrlapon az AT-nek fel kell tüntetnie az ajánlat benyújtásakor már ismert alvállalkozókat, amelyeknek a kapacitásaira nem támaszkodik. A Kr. 15. § (1) bekezdése alapján az AT az alkalmasság igazolásában részt vevő alvállalkozó vagy más szervezet vonatkozásában csak az egységes európai közbeszerzési dokumentumot köteles benyújtani az előírt kizáró okok hiányának igazolása érdekében. Az alkalmasság igazolásában részt vevő alvállalkozó tekintetében az egységes európai közbeszerzési dokumentum benyújtásával az AT eleget tesz a Kbt. 67. § (4) bekezdése szerinti nyilatkozati kötelezettségének. A Kr. 15. § (1) bekezdése alapján azon alvállalkozók tekintetében, amelyek nem vesznek részt alkalmasság igazolásában az AT a Kbt.67.§ (4) bekezdése szerinti nyilatkozatot nyújt be az EKR-ben biztosított űrlap kitöltésével. Igazolási mód (igazolásra felhívás esetén benyújtandó): AK által a Kbt.69. § (4)-(7) bekezdése alapján a kizáró okok igazolására felhívott Magyarországon letelepedett AT esetén a Kr. 4. §, a 8. § és 9. § b) pont, illetve nem Magyarországon letelepedett AT esetén, a 4. §, a 10. § és a 11. § b) pont alapján kell igazolnia, hogy nem tartozik a Kbt.62.§ (1)-(2) bekezdésében meghatározott kizáró okok hatálya alá, figyelemmel a Kr. 12-14. § és 16. §-ban foglaltakra is. A Kbt.69. § (11a) bekezdése alapján AT nyilatkozhat AK egy korábbi közbeszerzési eljárásában az EKR-ben elektronikus úton már benyújtott igazolás figyelembevételéről. AK felhívja az AT figyelmét a Kbt. 62. § (7) bekezdésében és a Kr.18. §-ában foglaltakra. Az ajánlatban AT-nek nyilatkoznia kell folyamatban levő változásbejegyzési eljárásról, nemleges tartalom esetén is (EKR űrlap kitöltésével). Folyamatban lévő változásbejegyzési eljárás esetében az AT az ajánlathoz köteles csatolni a cégbírósághoz benyújtott változásbejegyzési kérelmet és az annak érkezéséről a cégbíróság által megküldött igazolást.

Award value: 7670000000